Turistička zajednica područja Bilogora - Bjelovar kao organizator turističke, zabavne i kulturne manifestacije TEREZIJANA, upućuje

**JAVNI POZIV**

zainteresiranim izlagačima za zakup prodajnih mjesta na manifestaciji

1. Manifestacija **TEREZIJANA** će se održati od **15. do 17. lipnja 2018. godine**

1. Prijaviti se mogu izlagači s područja navedenih u cjeniku koji je sastavni dio ovog poziva.

1. **Ponuda treba sadržavati:**

* 1. ispunjenu **Prijavnicu za izlaganje i prodaju** koja je sastavni dio ovog poziva, a koja se može preuzeti s web stranica: [www.turizam-bilogorabjelovar.com.hr](http://www.turizam-bilogorabjelovar.com.hr/)  ili u Turističkoj zajednici Bilogora – Bjelovar (Trg Eugena Kvaternika 2, Bjelovar) radnim danom od 8 do 15 sati.
	2. pravne osobe / izvadak iz sudskog registra
	3. obrtnici / izvadak iz obrtnog registra, obrtnica ili rješenje o upisu u obrtni registar
	4. udruge / rješenje državne uprave
	5. obiteljska poljoprivredna gospodarstva / rješenje o upisu u upisnik obiteljskih gospodarstva; rješenje za upis u upisnik dopunskih djelatnosti na OPG-u
	6. domaća radinost / rješenje o upisu domaće radinosti
	7. slobodna zanimanja / rješenje o upisu u registar djelatnosti kod nadležnog tijela
	8. potvrdu o članstvu u neku od strukovnih udruga (HDLU, ULUPUH, LUV itd.)
	9. kopiju rješenja o obvezniku plaćanja trošarine (za prodaju alkohola i alkoholnih pića)
	10. kopiju potpisnog kartona ili dokument koji izdaje nadležno tijelo kojim je vidljiva ovlaštena osoba/e za potpisivanje ugovora
	11. kopiju osobne iskaznice ovlaštene osobe
	12. fotodokumentaciju sukladnu Prijavnici za izlaganje i prodaju

1. Broj prodajnih mjesta je ograničen. Turistička zajednica Bilogora – Bjelovar zadržava pravo odabira izlagača/prodavača, kao i određivanja pozicije prodajnih mjesta na prostoru održavanja manifestacije, pri čemu nije dužna davati posebna obrazloženja i pri svemu tome ne snosi nikakvu odgovornost prema prijaviteljima.
2. **Neprofitne udruge građana, tradicijski obrti, domaće radinosti i obiteljska poljoprivredna gospodarstva te braniteljske udruge imaju besplatan zakup javne površine, štand i mogućnost priključenja na električnu energiju ukoliko se bave rukotvorinama, tradicionalnim zanatima i obrtništvom ili prodaju proizvode proizvedene na OPG-u (licitari, lončari, drvena galanterija, igračke (ne plastične), tekstil (ne majice ili pregače sa šaljivim natpisima), koža, lan, vuna, čipka, nakit, cvijeće, bio proizvodi, sir, ljekovito bilje, med i proizvodi od meda, vina, rakije (alkohol), mesne prerađevine, domaći kolači).**
3. Turistička zajednica Bilogora – Bjelovar će sa svakim odabranim izlagačem sklopiti Ugovor o najmu izlagačko-prodajnog prostora.
4. Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost.

1. **Cjenik zakupa izložbeno-prodajnih mjesta (**lokacije na Trgu Eugena Kvaternika – korzo, Ulica Vladimira Nazora – od Ulice Augusta Šenoe zajedno s dvorištem gradske uprave). Iskazana cijena za točke A – D uključuje: zakup javne površine, štand ili kućicu i dovod i trošak električne energije. **Napomena:** kućice se neće postavljati na korzo (samo štandovi)
2. Cijena zakupa prostora za pokretne štandove do 3m² (knjige, promidžbeni materijali, reklamne table u pokretu, reklamni panoi i sl.) iznosi **450,00 kn** za sva tri dana trajanja manifestacije.
3. Cijena zakupa prostora od 3m² do 10 m² iznosi **900,00 kn** za sva tri dana trajanja manifestacije (predmeti za poklon, plastične igračke, tekstil – majice i pregače sa šaljivim natpisima, jastuci, kolači i palačinke, sladoled, gumeni bomboni)
4. Cijena zakupa prostora za usluge pečenja i prodaje tzv. langoša, pekarskih proizvoda (fornetti, štrudle, burek i sl.) iznosi **1.200,00** kn za sva tri dana trajanja manifestacije.
5. Cijena zakupa prostora za prodaju kokica iznosi **450,00** kn, a za prodaju balona ili šećerne vate **300,00 kn** za sva tri dana trajanja manifestacije.

**NAPOMENA:** Ukoliko se na jednom izložbeno/prodajnom mjestu dodatno prodaju kokice, baloni ili šećerna vata (točka D) kao i za slučaj da dvije pravne ili fizičke osobe koriste jedan prostor, plaća se za svaku djelatnost ili/i pravni subjekt pojedinačno (iznosi navedeni u točkama A-D).

 **NAPRAVE ZA NAPUHAVANJE** (lokacije u parku na Trgu Eugena Kvaternika)

Cijena zakupa prostora za zabavne naprave na napuhavanje (tobogani, dvorci, trampolini i sl.) iznosi **900,00** kn po napravi za sva 3 dana trajanja manifestacije. Ukoliko netko ima više od dvije naprave na treću i četvrtu dobiva popust 50%.

**ZABAVNI PARK** (lokacija na parkiralištu na Trgu hrvatskih branitelja)

Cijena zakupa prostora za postavljanje zabavnog parka na parkiralištu na Trgu hrvatskih branitelja cca 750m² iznosi **3.000,00 kn** za tri dana trajanja manifestacije**. Iskazana cijena za ovu točku ne uključuje dovod i trošak električne energije.**

1. Rok za predaju prijava je **19. travnja 2018**. **godine**, a odabir izlagača za sudjelovanje na manifestaciji objavit će se do **25. travnja 2018. godine**.

1. Zakupac je dužan cjelokupan iznos najma izlagačkog prostora uplatiti po potpisivanju Ugovora, a najkasnije do **1. lipnja 2018. godine.**

1. Prijave se (s naznakom «Terezijana 2018. - zakup prodajnih mjesta») dostavljaju:
	1. Osobno: Turistička zajednica Bilogora – Bjelovar, Trg Eugena Kvaternika 2, Bjelovar, radnim danom od 8 do 15 sati, a subotom od 8 do 12 sati.
	2. Poštom: Turistička zajednica Bilogora – Bjelovar, Trg Eugena Kvaternika 2, 43 000 Bjelovar.
	3. e- mailom: idragisic.tzbb@gmail.com